

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/21-16/61

URBROJ: 251-13-81-3/017-21-8

Zagreb, 30.9. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 2644, k.o. Žitnjak, u Zagrebu, Žitnjak 37, nepoznatog vlasnika, pravnog nasljednika DOBROTVORNOG VATROGASNOG DRUŠTVA ŽITNJAK, ZAGREBA, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom vlasniku, pravnom nasljedniku DOBROTVORNOG VATROGASNOG DRUŠTVA ŽITNJAK, ZAGREBA, određuje se odvjetnica Almasa Filipović, Zagreb, Vodnikova 19, za privremenog zastupnika.

**2.** Privremeni zastupnik zastupat će nepoznatog vlasnika u postupku uklanjanja ruševine zgrade na k.č.br. 2644, k.o. Žitnjak, u Zagrebu, Žitnjak 37, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Očevidom dana 27.3.2021. godine, u 12,05 sati, utvrđeno je da se na k.č.br. 2644, k.o. Žitnjak, u Zagrebu, Žitnjak 37, nalazi ruševina zgrade, prizemnica, dijelom s jednom etažom, površine 116,00 m2, oštećenih zidova izgrađenih od cigle, bez krova.

Zgrada je zbog oštećenja i nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni.

Na zahtjev ovog UREDA GRADSKI URED ZA UPRAVLJANJE IMOVINOM GRADA, dostavio je dopis klasa: 944-01/21-01/546 od 27.05.2021. godine, iz kojega je utvrđeno da je vlasnik zemljišta na kome se nalazi ruševina zgrade DOBROTVORNO VATROGASNO DRUŠTVO ŽITNJAK, ZAGREBA.

Dopisom KLASA: 363-04/21-04/1 od 20.7.2021. godine, JAVNA VATROGASNA POSTROJBA GRADA ZAGREBA očitovala se da ista nije vlasnik zgrade niti zemljišta na k.č.br. 2644, k.o. Žitnjak, u Zagrebu, Žitnjak 37.

Dopisom od 30.8.2021. godine, VATROGASNA ZAJEDNICA GRADA ZAGREBA očitovala se da ista nije vlasnik zgrade niti zemljišta na k.č.br. 2644, k.o. Žitnjak, u Zagrebu, Žitnjak 37.

Na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva, dipl.ing.građ., stalni sudski vještak za graditeljstvo i procjenu nekretnina, dostavila je Stručno mišljenje sudskog vještaka o stanju ruševnosti zgrade na k.č.br. 2644, k.o. Žitnjak, u Zagrebu, Žitnjak 37, u kome se navodi:

Vrši se analiza zgrade temeljena na članak 52. stavak 4. Zakona o građevinskoj inspekciji i koji glasi: "Ruševina zgrade u smislu stavka 1. ovoga članka su ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina."

Svaka zgrada prilikom uporabe mora zadovoljiti "Temeljne zahtjeve za građevinu sukladno odredbama Zakona o gradnji NN 153/13, 20/17, 39/19, 125/19)".

Na građevini su vidljiva oštećenja na žbuki i posljedično je došlo do oštećivanja nosive konstrukcije zidova izgrađene od glinene opeke a koja je uslijed vlage i smrzavanja oštećena i podložna daljnjem oštećivanju i razaranju. Prozori koji nisu pokriveni čeličnim limom, isti su bez staklene ispune te je je unutrašnjost građevine izložena padalinama i drugim atmosferskim utjecajima.

Temeljem uvida u zatečeno stanje koje je nastalo opažanjem vanjskih vidljivih sklopova zgrade i kako sam naprijed naveo zaključujem da je građevina izgubila svoja svojstva zbog čega nije prikladna za uporabnu zbog oštećenja i nedostataka pojedinih sklopova te dajem konačno mišljenje:

"MIŠLJENJA SAM DA GRAĐEVINA ISPUNJAVA UVJETE ZA UKLANJANJE - RUŠENJE".

 Uvidom u u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske, odnosno da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu

Dana 30.9.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatim suvlasnicima zemljišta na k.č.br. 2644, k.o. Žitnjak, u Zagrebu, Žitnjak 37.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat pravni nasljednik DOBROTVORNOG VATROGASNOG DRUŠTVA ŽITNJAK, ZAGREBA, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1.Odvjetnica Almasa Filipović, Zagreb, Vodnikova 19,

2.na oglasnu ploču,

3.u spis.